અહીં રમાઈ રહેલી ભારત-ઈંગ્લેન્ડ વચ્ચે ટેસ્ટ શ્રેણીની અંતિમ ટેસ્ટ મેચના છેલ્લા દિવસે આજે ઈંગ્લેન્ડે ટેસ્ટ ડ્રોમાં ખેંચવાની રણનીતિ સાથે ધીમી અને રક્ષણાત્મક બેટિંગ કરવાનું પસંદ કર્યું હતું. ગઈ કાલના અણનમ ઓપનરો કેપ્ટન કૂક અને જેનિંગ્સ આજે પણ કોઈ જ જોખમ ઉઠાવવાને બદલે ધૈર્યપૂર્વક બેટિંગ કરી હતી. ઈંગ્લેન્ડની બેટિંગ જોતા આ ટેસ્ટ ડ્રોમાં જશે એ નિશ્ચિતપણે લાગી રહ્યું હતું. પરંતુ પાંચમા દિવસે સૌરાષ્ટ્રના રવિન્દ્ર જાડેજાએ તરખાટ મચાવતાં ઇંગ્લેન્ડ મુશ્કેલીમાં મુકાઇ ગયું છે. છેલ્લા અહેવાલ મળ્યા ત્યારે ઈંગ્લેન્ડનો સ્કોર સાત વિકેટે 198 રન થયો છે. ઇંગ્લેન્ડની ટીમ હજી પણ લીડના 84 રનથી દૂર છે. ભારત તરફતી જાડેજાએ સૌથી વધુ પાંચ વિકેટ ઝડપી.